Lugupeetud kolleegid! Täna veel kehtivad meil kodukorra ja töökorra seadused ajutiselt. President ei ole veel lõplikku varianti välja kuulutanud. Ajutisest töö- ja kodukorrast tulenevad sätted on meile kõikidele teada, sealhulgas ka see, et seadusandliku initsiatiivi autorid annavad oma eelnõusid üle hommikustel istungitel. Nii on ka ajutises töö- ja  kodukorras kirjas. Samas on olulisi puudusi täiskogu töö ettevalmistamisel ja meil on mõnevõrra puudu ka eelnõudest. Nii et kui tänaõhtuse istungi eel Riigikogu riigiõiguskomisjoni esimees härra Mart Nutt eelnõu üle annab ja keegi ei protesti, milleks on tuline õigus, siis ma lihtsalt panen selle tõlgenduse küsimuse täiskogu ette, ma muud lahendust ei leia. Nii et kõigepealt Mart Nutt. Võib küll protestida, Kalle Kulbok. On küll nii, jumala tõsi.